La Liga 2010/2011.
La Liga 2010/2011. je bila 80. sezona nogometnog nacionalnog prvenstva Španije. Sezona je počela 28. augusta 2010. a završila 21. maja 2011. U sezoni je učestvovalo 20 ekipa. Nakon završenog prvenstva Barcelona je 21. put u svojoj historiji osvojila prvenstvo sa četiri poena više od drugoplasiranog Real Madrida. Deportivo La Coruña, Hércules i Almería su na kraju sezone ispali iz lige. U cjelokupnoj sezoni je ukupno odigrano 380 utakmica te postignuto 1.042 gola što je iznosilo 2.74 datih golova po utakmici. Najefikasnija ekipa lige je bio Real Madrid. Cristiano Ronaldo, nogometaš Real Madrida je bio najbolji strijelac lige sa 40 postignutih golova.